Այսպիսով կարելի է ասել՝ խորհրդարանական ընտրություններն արդեն մեկնարկել են: Իսկ ընտրություններին հայտ ներկայացրած քաղաքական 9 ուժերը՝ կուսակցություններ և դաշինքներ, շարունակում են բուռն քարոզարշավը, իրենց ներկայացուցիչներին ուղարկում գյուղ ու քաղաք, շրջում թաղամասերում, մտնում բոլորի տները և համոզում հենց իրենց ընտրել: Ցավոք՝ մի քանի ձայն հավաքելու համար ոչ մի միջոցի առջև կանգ չեն առնում: Խոստումներ են տալիս, համոզում... Մարդկային կարճ հիշողության կամ պարզապես բթամտության վրա հույսները դրած՝ խոստանում են բաներ, որոնք հենց իրենց պատճառով են ՀՀ-ում ձախողվել, հռետորական հնարքներ են գործադրում՝ ազդելու իրենց զավակների և երկրի համար մտահոգ ընտրողների գիտակցության վրա: Եվ անպայման համոզմունք են հայտնում, թե ընտրազանգվածի ձայների մեծամասնությունը հենց իրենց ուժի կողմն է: